Mike Thackwell

Mike Thackwell (s. 30. maaliskuuta 1961 Auckland, Uusi-Seelantihttps://results.motorsportstats.com/drivers/mike-thackwell/career) on entinen uusiseelantilainen Formula 1 -kuljettaja. Hän osallistui urallaan viiteen osakilpailuun, mutta selviytyi karsinnoista lähtöruudukkoon vain kaksi kertaa ollen aika-ajossa parhaimmillaan 24:s. Ruutulipulle saakka hän ei koskaan päässyt eikä näin ollen saavuttanut yhtään MM-pistettä.

Thackwell oli aikanaan nuorin F1-kilpailuun osallistunut kuljettaja lähdettyään ensimmäiseen kilpailuunsa 19 vuoden ja 182 päivän ikäisenähttp://www.iltasanomat.fi/urheilu/t/formula1/1712283. Hän ei kuitenkaan tehnyt koskaan todellista läpimurtoa F1:siin ja muita saavutuksia ei tullut. Ennätys rikottiin kauden 2009 Unkarin GP:ssä, jossa Toro Rosso-tallin kuljettaja Jaime Alguersuarista tuli kaikkien aikojen nuorin kuljettaja.

Thackwell sai kunnian voittaa viimeisen Euroopan Formula 2 -sarjan mestaruuden vuonna 1984, kun se korvattiin International Formula 3000 -sarjalla vuodesta 1985 eteenpäin.
pienoiskuva|vasen|Ralt RH6-84, jolla Thackwell voitti Formula 2 -sarjan mestaruuden vuonna 1984.

Lähteet

Luokka:Uusiseelantilaiset Formula 1 -kuljettajat
Luokka:Vuonna 1961 syntyneet
Luokka:Elävät henkilöt